ঈদ মানে খুশি, আনন্দ ও সারাদিন হৈ-হুল্লোড় আর দূরে কোথাও ঘুরে বেড়ানো। কিন্তু কেউ কেউ আবার দূরে কোথাও না গিয়ে কাছেই পেতে চান বিনোদন। যারা নদী আর সবুজকে ভালোবাসেন তারা বরাবরই ছুটে যান নদী ও সবুজ প্রকৃতির কাছে। শেরপুরের নকলা উপজেলায় তেমন কোন বিনোদন কেন্দ্র বা পার্ক না থাকায় বিনোদন স্পট হয়ে উঠেছে শেরপুরের নালিতাবাড়ি নাকুগাঁও স্থলবন্দর-ময়মনসিংহ ন্যাশনাল হাইওয়ের নকলা উপজেলার গড়েরগাঁও থেকে পাইস্কা পর্যন্ত নির্মিত বাইপাস সড়ক ও ব্রীজ। তার সাথে রয়েছে মনোরম পরিবেশের প্রাকৃতিক হাওয়া।